Opštinski Sud U Subotici
Subotica
Tužilja : LENUCA ČORDAR iz Subotice , Ludoška 42 a
Tuženi : MILAN ČORDAR iz Subotice , ul. Zmajevačka 38
Tužba Radi Deobe Bračne Tekovine
Stranke su zaključile brak 19. januara 1969. godine u Novom Sadu i u toj 31-godišnjoj bračnoj zajednici stekli su , zajedničkim radom i ulaganjem , određenu nepokretnu i pokretnu imovinu .
Stranke su stekle trosoban stan broj 14 , na II spratu , u ulici Zmajevačkoj br. 38 u Subotici ) , površine 77 m2 , koji su zajedničkim sredstvima otkupile i isti je u celosti isplaćen .
Stekli su i zajednički plac površine 11,33 ari , na k.p. 7420/11 , zk. ul. br. 6812 , K.O. Palić .
Takođe su stekli i putnički automobil « Zastava 101 » i druge pokretne stvari domaćinstva koje se nalaze u stanu broj 14 u ul. Zmajevačkoj 38 .
Ugovor o sticanju svojine na predmetnom stanu potpisao je tuženi , tako da se on formalno vodi na njegovo ime .
Navedeni plac je već podeljen između stranaka na jednake delove i kao takav uknjižen .
Dokaz :
- Izvod iz MKV od 25. avgusta 2000.
- Ugovor o korišćenju stana broj 1018 od 16. 04. 1991. g.
- Ugovor o sticanju svojine na stanu otkupom stana , overen od strane Opštinskog suda u Subotici II Ov. br. 2419/92 od 15. juna 1992. g.
- Izvod iz zemljišne knjige K.O Palić
Predmet ove tužbe je deoba navedenog stana br. 14 , u ul. Zmajevačkoj 38 , i pokretnih stvari koje se nalaze u tom stanu , kao i putničkog automobila .
Tužilja je , radi zaštite svojih materijalnih prava koja su ugrožena postupcima tuženog , prinuđena da se obrati sudu radi deobe te imovine stečene u braku .
Naime , tuženi je nedavno saopštio tužilji i njihovoj zajedničkoj deci da je rešio da proda stan te da je isti već dao u postupak prodaje jednoj agenciji .
Da bi predupredila za nju teško naknadivu štetu , tužilja je kod suda izdejstvovala privremenu meru kojom je tuženom zabranjeno otuđenje ili opterećenje predmetnog stana jer isti spada u zajedničku nepodeljenu imovinu stranaka .
Dokaz :
- Rešenje Opštinskog suda u Subotici , I. 217/2000 od 22. septembra 2000. godine
- Saslušanje stranaka
Zbog pogoršanih odnosa između stranaka , i budući da joj je bila ugrožena lična sigurnost , tužilja je bila prinuđena da privremeno izađe iz stana , nakon čega je tuženi promenio bravu na ulaznim vratima zajedničkog stana , i nakon toga joj nije hteo dati ključ , onemogućivši je da više uđe u stan koji i njoj jednako pripada kao i tuženom .
Zbog toga , tužilja ne može ni da uđe u stan , niti da iz stana uzme svoje lične stvari , te da bi se sprečio mogući konflikt između stranaka i nenadoknadiva šteta koju tužilja trpi zato što ne može da koristi sopstveni stan i svoje lične stvari , a ujedno da bi se neposrednim uvidom u stan i stvari u njemu , osujetio tuženi u svojim , po tužilju štetnim , namerama da proda stan , tužilja , s obzirom da su ispunjeni uslovi iz člana 254. ZIP-a , traži od suda da joj pruži adekvatnu zaštitu i da donese REŠENjE
Određuje se privremena mera kojom se nalaže Čordar Milanu iz Subotice da jedan primerak ključa od trosobnog stana broj 14 , na II spratu , u ulici Zmajevačkoj br. 38 u Subotici , površine 77 m2 , koji je predmet spora po osnovu bračne tekovine , odmah , a najkasnije u roku od 24 sata od prijema ovog rešenja , preda u ruke tužilji Lenuci Čordar , kao i da istu ne ometa u mirnom ulasku u stan i korišćenju istog , pod pretnjom prinudnog izvršenja .
Ova privremena mera biće na snazi do okončanja parnice u ovoj pravnoj stvari .
Tužilja smatra da je njen udeo u sticanju nepodeljene zajedničke imovine koju su ona i tuženi stekli za vreme trajanja braka : stan , putnički automobil i pokretne stvari u stanu , jednak sa udelom tuženog .
Od početka bračne zajednice bila je u radnom odnosu , starala se i odgajila dvoje sada punoletne dece , donosila i spremala hranu , vodila je poslove domaćinstva i održavala ga nastojeći na sve načine da domaćinstvo bude uspešno i napredno i doprinoseći da zajednički imetak bude uvećan i sačuvan .
Pored svoga redovnog posla , kao prodavac u RK « Patria » , bavila se i dodatnim poslovima , a naročito na svadbama i drugim svečarskim prilikama ( postavljanje ukrasnih traka , cvetnih aranžmana i sl. ) unoseći tako stečene prihode uvek u kuću i zajedničko domaćinstvo .
Sada je tužilja , s obzirom da je tuženi jasno stavio do znanja njoj i deci da će prodati stan i ponaša se kao da tužilja nema bilo kakvih vlasničkih i državinskih prava na zajednički stečenoj imovini , došla u situaciju takve lične i imovinske nesigurnosti da je prinuđena da traži sudsku zaštitu .
Imajući sve to u vidu , tužilja na osnovu člana 330. Zakona o braku i porodičnim odnosima Srbije , podnosi ovu tužbu i predlaže sudu da provede postupak i donese Presudu
Utvrđuje se da tužilja Čordar Lenuca iz Subotice ima pravo svojine na zajedničkoj imovini stečenoj u braku sa tuženim Čordar Milanom iz Subotice , i to na ½ stana broj 14 , na II spratu , u ulici Zmajevačkoj br. 38 u Subotici , površine 77 m2 , na k.p. br. 771 , zk. ul. 422 , K.O. Subotica i na ½ automobila « Zastava 101 » , reg. br. Su 234 - 987 , što je tuženi dužan priznati i predati tužilji u državinu i svojinu navedeni deo tih stvari u roku od 15 dana od prijema ove presude , pod pretnjom prinudnog izvršenja .
Utvrđuje se da je tužilja Čordar Lenuca isključivi vlasnik na pokretnim stvarima koje se nalaze u stanu u ulici Zmajevačkoj br. 38 u Subotici , i to : frižider sa zamrzivačem " LG " , mašina za veš " Gorenje " , el. šporet " Zanussi " , 4 fotelje i sto od pruća , kuhinjski elementi , kompletan nameštaj za spavaću sobu " Vesna " , brodić " Istranka " sa dva motora " Tomos 10 " i " Tomos 4 " , kao i da je isključivi vlasnik na sledećim slikama i umetničkim radovima : " Narandža " , akvarel od autora Divjana , " Seoski motiv " , ulje na platnu od autora Radosava Lazića , " Portret " od autora Đ. Prudnikova , " Portret deteta " crtež Đ. Prudnikova , " Akt devojke " autora Olivera Tihog i tapiserija M. Tišme , pa se obavezuje tuženi da tužilji preda te stvari .
Obavezuje se tuženi da plati parnične troškove u visini koju utvrdi sud .
Tužilja , Lenuca Čordar